Hati ya kufanya muhtasari: Raia 6 wa Urusi ambao waliwahi kuwa chini ya kifungo cha nymbani walizungumza na mwanahabari wa Urusi kuhusu namna ya kuishi maisha ya kujitenga. 

Muda wa kuanza kutafakari

Mwongozaji wa thamthilia Kirill Serebrennikov alihukumiwa kifungo cha nyumbani cha mwaka mmoja na nusu mjini Moscow. Ametengeza video: Namna ya kutoshikwa na kichaa unapokuwa huwezi kutoka nje. 

Katika maisha ya kawaida kuna mambo mengi , simu unazopigiwa, Instagram na Facebook. Lakini kujitenga kunaweza kukukatizia haya yote. 

"Ni fursa nzuri ya kujiondolea yote ambayo huenda yanakukera," anasema Kirill Serbrennikov. "Unaweza kujikita katika masuala ya msingi pekee - kama vile kujitambua wewe ni nani na kile unachotaka maishani." 

Anapendekeza kuwa na kijitabu cha kuandika hata lile jambo dogo kabisa utakalofikiria. 

Yulia Tsvetkova mtetezi wa masuala ya wanawake na mwelekezi wa filamu za watoto huko Siberia alikuwa chini ya kifungo cha nje kwa miezi minee sababu ni kutetea haki za wanawake na wapenzi wa jinsia moja mtandaoni.   

Anasema kwamba hiyo ilikuwa ni fursa nzuri ya kutofanya chochote na wala hakuwahi kuhisi vibaya.

Tarajia kujihisi mnyonge

Sergei Fomin, aliyekuwa kizuizini kwa mwezi mmoja kabla ya kufunguliwa mashtaka na kuhukumiwa kifungo cha nyumbani mara tatu kwa kushiriki maandamano mjini Moscow, anakumbuka mipango aliyokuwa nayo baada ya kuachiliwa.  

"Nilikuwa ninaenda kufanya mazoezi ya aina mbalimbali na kutengeneza ratiba yangu ya kusoma," anasema.

Lakini baada ya mwezi mmoja hilo halikuwezekana tena "Sikufanikiwa kufanya kile nilichokuwa nimepanga kila siku.

Ningeamka saa 4 asubuhi na kupumzika tu kitandani hadi saa tisa mchana,  kisha ningetumia saa tatu bafuni na kurejea tena kitandani." 

Yulia pia alikuwa na wakati mgumu. "Nilitamani kubadilika na kuwa kiwavi, na kujificha chini ya blanketi na kujitenga na dunia, hilo liliniogopesha," anasema.

Mtaalamu wa hesabu Dmitry Bogatov alihukumiwa kifungo cha nyumbani kwa zaidi ya miezi 6 mwaka 2018. 

Anasema, "Ni vigumu sana kuendeleza ratiba yoyote kwasababu...\nMuhtasari katika lugha sawa na hati:
Je una wakati mgumu kukabiliana na amri ya kutotoka nje?  Katika  miaka ya hivi karibuni, maelfu ya watu Urusi ( zaidi ya 60,000 kati ya 2013 na 2018) walihukumiwa kifungo cha nyumbani kwa makosa ya kisiasa na mengineo.